Når AaB&#39;s anfører løber på banen på søndag mod Randers, er det hans optræden nummer 250 for AaB.

Normalt er det anførerens lod at give blomster til de spillere, der "fylder rundt" i antallet af spillede kampe for klubben. Men når AaB næste gang løber ind på NRGi Nord Arena, er det med Thomas Augustinussen i modtagerens rolle. Han spiller nemlig sin kamp nummer 250 for AaB på søndag mod Randers. 27-årige Thomas Rønning Augustinussen startede sin tid på AaB's førstehold som angriber, men uden den store succes. han blev siden omskolet til den defensive plads på midtbanen, og i dag er han et af de sikreste kort i startopstillingen. Augustinussen har indtil videre scoret 32 gange for AaB.